Kuri uyu wa Kane Minisitiri wa Siporo n'Umuco, Nyirasafari Esperance yasuye imirimo yo kubaka Stade ya Nyagatare iherere mu Ntara y'Iburasirazuba, asanga iri kugenda neza, aho byitezwe ko mu gihe cya vuba izaba yarangiye.
Minisitiri Nyirasafari yabwiye Umuseke ko imirimo yo kuyubaka irimbanije ariko hari ibigomba kwihutishwa kugira ngo irangirire igihe bemeranyije na rwiyemezamirimo.
Uyu muyobozi yavuze ko kuba iyi stade yarubatswe mu Karere ka Nyagatare ari byo kwishimira cyane, aho biri muri gahunda yo kwegereza abaturage imikino.
Amasezerano yo kubaka iyi stade yatangiye tariki ya 1 Kanama 2018, bikaba byari biteganyijwe ko izuzura mu mu mezi 11. Imirimo ikaba igeze ku kigero cya 60%.
Iyi stade ikaba izuzura itwaye asaga miliyoni 9 z'amadorali ya Amerika. Ikaba izaba ifite imyanya y'abantu 3000 bicaye neza.
Jean Paul NKUNDINEZA
UMUSEKE.RW